উলুবেড়িয়ায় ডাক্তারকে মারধর ও ধর্ষণের হুমকি, হোমগার্ড-সহ গ্রেফতার ৩

হাওড়া: হাওড়ার (Howrah) উলুবেড়িয়ায় (Uluberia) সরকারি হাসপাতালের এক গাইনী ডাক্তারকে মারধর ও ধর্ষণের হুমকি দেওয়ার ঘটনায় গ্রেফতার হল তিনজন। অভিযুক্তদের মধ্যে রয়েছেন এক হোমগার্ড শেখ বাবুলাল এবং স্থানীয় তৃণমূল নেতা শেখ হাসিবুল। তৃতীয় অভিযুক্তকেও পুলিশ আটক করেছে। আরও ২–৩ জনের নাম উঠে এসেছে জেরায়, তাঁদের খোঁজে তল্লাশি চলছে।

সূত্রের খবর, এক প্রসূতিকে সিনিয়র ডাক্তার দেখাবেন বলে জানানো মাত্রই হাসপাতাল চত্বরে হট্টগোল বাধে। অভিযোগ, অভিযুক্তরা প্রথমে গালিগালাজ করে, এরপর চুল টানা, চড়, ধাক্কা, ডাক্তারের সঙ্গে শারীরিক হেনস্থায় জড়ায়। আক্রান্ত চিকিৎসক থানায় লিখিত অভিযোগ জানানোর পরই পদক্ষেপ করে পুলিশ।

আরও পড়ুন: কাসবা-গরফা, দীপাবলি রাতে ‘মোলেস্টেশন’ ও ছাত্রপিটুনি

এই ঘটনায় চিকিৎসক সংগঠনগুলির তীব্র প্রতিবাদ শুরু হয়েছে। তাঁদের দাবি, চিকিৎসকদের নিরাপত্তা নিশ্চিত করতে প্রশাসনকে অবিলম্বে কঠোর ব্যবস্থা নিতে হবে। হাসপাতাল ও পুলিশ যৌথভাবে সিসিটিভি ফুটেজ খতিয়ে দেখছে।

জেলা পুলিশের এক আধিকারিক জানিয়েছেন, “ঘটনার সঙ্গে জড়িত কেউই রেহাই পাবে না। হাসপাতালের নিরাপত্তা ব্যবস্থা আরও জোরদার করা হচ্ছে।”