হাওড়ায় অবসরপ্রাপ্ত শিক্ষক-শিক্ষিকা ও শিক্ষা কর্মীদের নবান্নের উদ্দেশে পদযাত্রা

কলকাতা: পশ্চিমবঙ্গ সরকারের স্বাস্থ্য প্রকল্পে নিজেদের নথিভুক্তির দাবিতে নবান্নের (Nabanna) দিকে পদযাত্রা চালাচ্ছেন অবসরপ্রাপ্ত শিক্ষক, বর্তমান শিক্ষক-শিক্ষিকারা এবং শিক্ষা কর্মীরা। পদযাত্রার নেতৃত্ব দিচ্ছেন প্রাইমারি টিচার্স অ্যাসোসিয়েশন (Primary Teachers Association), শিক্ষা অনুরাগী মঞ্চসহ একাধিক সংগঠন (District news)।

আরও পড়ুন: পানিহাটিতে কালীপুজোর চাঁদার প্রতিবাদে দম্পতিকে মারধর

গত ৫ই অক্টোবর কোচবিহারের সাগরদিঘী থেকে শুরু হওয়া পদযাত্রা আজ দুপুর ১২ টা নাগাদ হাওড়া ময়দানের মেট্রো স্টেশনের কাছে পৌঁছায়। শিক্ষকদের অভিযোগ, বর্তমানে তারা মাত্র ৫০০ টাকা ভাতা পান, যা চিকিৎসার খরচ মেটাতে যথেষ্ট নয়। তারা দাবি করছেন, রাজ্য সরকার তাদের স্বাস্থ্য প্রকল্পে নাম নথিভুক্ত করে স্বাস্থ্য বীমার সুবিধা নিশ্চিত করুক। উদ্যোক্তাদের মতে, এতে রাজ্য সরকারও সুবিধা পাবে।

ঘটনাস্থলে উপস্থিত ছিলেন হাওড়া সিটি পুলিশের পদস্থ কর্মকর্তারা, বড় পুলিশ বাহিনী এবং রাফ। নিরাপত্তার কারণে শিক্ষকদের হাওড়া ময়দানে ব্যারিকেড দিয়ে আটকানো হয়েছে। পুলিশ পরিস্থিতি শান্ত রাখার চেষ্টা করছে। শিক্ষকদের আন্দোলন শান্তিপূর্ণভাবে চলতে থাকে, তারা দাবি আদায়ের জন্য নবান্ন অভিমুখী পদযাত্রা চালিয়ে যাচ্ছেন।